Baguio City-Nakemmeg ti peke a nurse a suspek iti nagduduma a kaso ti salisi iti uneg ti Baguio General Hospital and Medical Center (BGHMC) idi malem kalman.
Nabigbig ti suspek a ni Milisa Teroso, agtawen iti upat a pulo ket tallo, tubo iti Dagupan City ken agnanaed iti Uper Quezon Hill, Baguio City.
Bayat a dagiti nagbalin a biktima ti suspek a maysa a doktor, maysa a nurse ken dagiti On the Job Trainees iti nasao a pagagasan.
Sigun kenni P/Supt. Maria Theresa Pucay, kinemmegda ti suspek iti panagrikurida dagitoy kabayatan ti pananglimlimo ti suspek kas maysa a nurse.
Naamuan a naglibak pay ti suspek Idi komprontaren daytoy dagiti otoridad ti suspek ngem iti panagsawar dagiti kameng ti pulisya iti CR a nagturongan daytoy ket nasarakanda iti basuraan ti inaramat ti suspek a kawes a nagpamarang kas nurse.
Immunan a binigbig dagiti otoridad ti supek iti CCTV Camera ngem idi laeng kalman a natiempoanda ti suspek.//
ilo_Latn ilo_Latn ilo_Latn ilo_Latn ilo_Latn ilo_Latn